Íslenskir eldsmiðir halda eldsmíðahátíð og eldsmíðamót í samstarfi við Safnasvæðið á Akranesi í Smiðjunni Görðum dagana 29. maí til 1. júní . Sjálf keppnin fer fram sunnudaginn 1. júní kl. 11 - 15 . Í tilkynningu frá Akraneskaupstað vegna mótsins segir að boðið verði upp á byrjendanámskeið í eldsmíði , fyrirlestra og sýningar á handverki og einnig verður vandað handverk til sölu . Handverksmenn verða við vinnu sína á svæðinu . Til að mynda verður hægt að fylgjast með trérennismiðum , útskurðarfólki , leirkeragerð og fleiru . Að þessu sinni koma tveir bræður frá Svíþjóð til landsins , Ola og Sebastian Jonsson , en þeir eru sérfræðingar í lofthömrum . Smiðjan í Görðum státar einmitt af einum slíkum , hálfgerðum forngrip , sem á að reyna að koma í gang á eldsmíðahátíðinni . Búist er við að finnist fyrir svolitlum hristingi í jörðu vegna þess . John hefur mikinn áhuga á að hjálpa til við að gera veg eldsmíðinnar sem mestan hér á landi en hann mun halda fyrirlestur á hátíðinni og kenna damaskus smíði . Michael Maasing eldsmið þarf vart að kynna fyrir áhugasömum eldsmiðum á Íslandi en hann hefur komið í tilefni eldsmíðamóta ásamt konu sinni , Lindu , nokkur undanfarin ár . Linda er hæfileikaríkur sútari og hefur haldið tvö sútunarnámskeið á Safnasvæðinu á Akranesi .